Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 3 Pv 64/13/6606	Lučenec, 18.10.2013
EEČ : 2-47-177-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec syna XXXXX, nar. XXXXX hoci bol podľa právoplatného rozsudku v Lučenci č. 11P 607/2006 zo dňa 21.06.2007 počnúc dňom 01.11.2006 povinný platiť zvýšené výživné mesačne na syna vo výške 1 000,- SK t. j. 33,19 € vždy do 20-teho dňa toho ktorého mesiaca k rukám matky dieťaťa XXXXX XXXXX, nar. XXXXX z XXXXX takto uloženú povinnosť vo XXXXX a inde riadne neplnil a za obdobie od 20.09.2007 do 20.01.2013 dlhoval na výživnom celom 511,92 €

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa OR PZ v Lučenci bolo po začatí trestného stíhania dňa 20.04.2013 pod č. ORP-775/OVK-LC-2012 vznesené obvinenie XXXXX, nar. XXXXX pre prečin zanedbania povinnej výživy podľa § 207 ods. 1, ods. 3 písm. b/ Tr. zákona, ktorý mal prečin spáchať spôsobom a v rozsahu uvedenom v skutkovej vete výrokovej časti tohto uznesenia.
Vyšetrovateľ OR PZ po ukončení vyšetrovania predložil dňa 14.10.2013 návrh na zastavenie trestného stíhania z 10.10.2013, ktorý návrh odôvodnil tým, že obv. XXXXX dňa 11.01.2013 zomrel 
Po preskúmaní návrhu a obsahu vyš. spisu som z úmrtného listu Matričného úradu Mesta Lučenec pod č. 1924/2013 zo dňa 07.06.2013 zistil, že XXXXX, nar. XXXXX dňa 11.01.2013 zomrel.
Úmrtie obv. XXXXX vyplýva aj zo zápisnice o výsluchu svedky XXXXX XXXXX, nar. XXXXX jeho družky zo dňa 07.02.2013.
Podľa § 215 ods. 1 písm. d/ Tr. poriadku prokurátor zastaví trestné stíhanie ak je trestné stíhanie neprípustné podľa § 9.
Podľa § 9 ods. 1 písm. d/ Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.
S poukazom na ustanovenia § 9 ods. 1 písm. d/ Tr. poriadku bolo preto potrebné o trestnom stíhaní rozhodnúť podľa § 215 ods. 1 písm. d/ Tr. poriadku, tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor